**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ** на основу члана 54. Закона о државним службеницима (,,Службени гласник РС”, бр. 79/05, 81/05 - исправка, 83/05 - исправка, 64/07, 67/07 - исправка, 116/08, 104/09, 99/14, 94/17, 95/18, 157/20 и 142/22), члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС“, брoj 2/19 и 67/21) и Закључака Комисије за давање сагласности за ново запошљавање и додатно радно ангажовање код корисника јавних средстава: 51 Број:112-5577/2024 од 26. јуна 2024. године, оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКИХ РАДНИХ МЕСТА**

**I Орган у коме се радна места попуњавају:**

Министарство пољопривреде, шумарства и водопривреде - Управа за заштиту биља, Нови Београд, Омладинских бригада бр. 1

**II Радна места која се попуњавају:**

**1.** **Шеф Одсека**, у звању виши саветник, Одсек правне, опште и финансијске послове, 1 извршилац.

Опис послова: Руководи и координира радом Одсека (планира, усмерава и надзире рад државних службеника у Одсеку); припрема прописе из делокруга Управе; даје стручна упутства у циљу обезбеђења јединствене и ефикасне примене прописа из фитосанитарне области; припрема план рада и извештај о раду Управе, израђује мишљења на нацрте закона и предлоге подзаконских аката чији су предлагачи други државни органи а односе се на фитосанитарну област; учествује у припреми предлога финансијског плана за израду Закона о буџету и прати реализацију буџетских средстава; израђује одговоре на тужбе у управним споровима, као и у споровима пред редовним судовима, односно изјашњења на захтеве јавног правобраниоца и јавног тужиоца; учествује у изради предлога аката којим се образују повремена радна тела и именују њихови чланови, израђује одговоре на питања у вези информација од јавног значаја; обавља и друге послове по налогу Директора.

Услови: Стечено високо образовање из научне области правне наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 7 година, положен државни стручни испит, као и потребне компетенције за рад на радном месту.

**Место рада: Београд**

**2.** **Радно место за вођење фитосанитарне евиденције у области здравља биља**, у звању саветник, Одсек за здравље биља и биљни карантин, 1 извршилац.

Опис послова: Води евиденције у области здравља биља и биљног карантина; учествује у припреми нотификација, решења и закључака из области здравља биља и биљног карантина; ажурира базе података о објектима и произвођачима биља; води евиденције о издатим фитосертификатима; води евиденцију о фитосанитарном надзору над производњом и прометом биља; учествује у припреми стручних основа за израду прописа у области здравља биља и биљног карантина; израђује извештаје везане за биље и здравље биља; обавља и друге послове по налогу начелника Одељења.

Услови: Стечено високо образовање из научне области биотехничке науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама (дипл. инжењер пољопривреде, мастер инжењер пољопривреде, специјалиста инжењер пољопривреде, специјалиста струк. инжењер пољопривреде) односно на основним студијама у трајању од најмање четири године или специјалистичким студијама на факултету, радно искуство у струци од најмање 3 годинe, положен државни стручни испит, знање као и потребне компетенције за рад на радном месту.

**Место рада: Београд**

1. **Радно место фитосанитарни инспектор**, у звању саветник, Одсек фитосанитарне инспекције Београд, Одељење фитосанитарне инспекције, 2 извршилаца.

3а. – са местом рада у Кладову – 1 извшрилац

3б. – са местом рада у Смедеревској Паланци – 1 извршилац

Опис послова: Спроводи инспекцијски надзор и превентивно деловање у фитосанитарној области; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

Услови: Стечено високо образовање из научне области биотехничке науке - одсек заштита биља или одсек ратарски или одсек воћарско-виноградарски или одсек општи или одсек хортикултура или одсек прехрамбена технологија или из научне области економске науке – одсек агроекономија или из стручне области технолошко инжењерство – одсек за прехрамбену технологију на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада: Кладово, Смедеревска Паланка**

**4.** **Радно место фитосанитарни инспектор**, у звању саветник, Одсек фитосанитарне инспекције Ваљево, Одељење фитосанитарне инспекције, 1 извршилац.

Опис послова: Спроводи инспекцијски надзор и превентивно деловање у фитосанитарној области; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

Услови: Стечено високо образовање из научне области биотехничке науке - одсек заштита биља или одсек ратарски или одсек воћарско-виноградарски или одсек општи или одсек хортикултура или одсек прехрамбена технологија или из научне области економске науке – одсек агроекономија или из стручне области технолошко инжењерство – одсек за прехрамбену технологију на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада: Осечина**

1. **Радно место фитосанитарни инспектор**, у звању саветник, Одсек фитосанитарне инспекције Крагујевац, Одељење фитосанитарне инспекције, 2 извршилаца.

5а. – са местом рада у Александровцу – 1 извшрилац

5б. – са местом рада у Баточини – 1 извршилац

Опис послова: Спроводи инспекцијски надзор и превентивно деловање у фитосанитарној области; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

Услови: Стечено високо образовање из научне области биотехничке науке - одсек заштита биља или одсек ратарски или одсек воћарско-виноградарски или одсек општи или одсек хортикултура или одсек прехрамбена технологија или из научне области економске науке – одсек агроекономија или из стручне области технолошко инжењерство – одсек за прехрамбену технологију на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада: Александровац, Баточина**

**6.** **Радно место гранични фитосанитарни инспектор**, у звању саветник, Одсек граничне фитосанитарне инспекције Прешево, Одељење граничне фитосанитарне инспекције, 1 извршилац.

Опис послова: Спроводи инспекцијски надзор и превентивно деловање у фитосанитарној области на граничним прелазима; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

Услови: Стечено високо образовање из научне области биотехничке науке - одсек заштита биља или одсек ратарски или одсек воћарско-виноградарски или одсек општи или одсек прехрамбена технологија или из научне области економске науке – одсек агроекономија или из стручне области технолошко инжењерство – одсек за прехрамбену технологију на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, положен испит за инспектора, као и потребне компетенције за рад на радном месту.

**Место рада: Гранични прелаз Прешево**

1. **Радно место гранични фитосанитарни инспектор за контролу пошиљака на местима царињења**, у звању саветник, Одсек граничне фитосанитарне инспекције за контролу пошиљака на местима царињења, Одељење граничне фитосанитарне инспекције, 2 извршилаца.

7а. – са местом рада у Шиду – 1 извшрилац

7б. – са местом рада у Лозници – 1 извршилац

Опис послова: Спроводи инспекцијски надзор и превентивно деловање у фитосанитарној области на граничним прелазима; поступа по представкама и извештава подносиоце о предузетим радњама и мерама, и даје обавештења странкама; подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; пружа стручну и саветодавну помоћ надзираном субјекту; прати примену прописа из делокруга рада инспекције и учествује у изради анализа и извештаја; обавља и друге послове по налогу шефа Одсека.

Услови: Стечено високо образовање из научне области биотехничке науке - одсек заштита биља или одсек ратарски или одсек воћарско-виноградарски или одсек општи или одсек за механизацију у пољопривреди или одсек прехрамбена технологија или из научне области економске науке – одсек агроекономија или из стручне области технолошко инжењерство – одсек за прехрамбену технологију или одсек прехрамбена биотехнологија на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 година, положен државни стручни испит, положен испит за инспектора, као и потребне компетенције за рад на радном месту.

**Место рада: Шид, Лозница**

**III Компетенције које се проверавају у изборном поступку:**

Сагласно члану 9. Закона о државним службеницима, кандидатима при запошљавању у државни орган, под једнаким условима, доступна су сва радна места и избор кандидата се врши на основу провере компетенција.

Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.

У свакој фази изборног поступка врши се вредновање кандидата и само кандидат који испуни унапред одређено мерило за проверу одређених компетенција у једној фази изборног поступка може да учествује у провери следећих компетенција у истој или наредној фази изборног поступка.

Кандидатима који учествују у изборном поступку прво се проверавају опште функционалне компетенције.

**Провера општих функционалних компетенција за сва извршилачка радна места:**

1. „Организација и рад државних органа РС“- провераваће се путем теста (писано).

2. „Дигитална писменост“- провераваће се решавањем задатака (практичним радом на рачунару).

3. „Пословна комуникација“- провераваће се путем симулације (писано).

**Напомена:** У погледу провере опште функционалне компетенције „Дигитална писменост“ (поседовању знања и вештина у основама коришћења рачунара, основама коришћења интернета, обради текста и табела, табеларне калкулације), ако учесник конкурса поседује важећи сертификат, потврду или други одговарајући доказ о поседовању знања и вештина из наведених области, на траженом нивоу и жели да на основу њега буде ослобођен тестирања компетенције – Дигитална писменост, неопходно је да уз пријавни образац (уредно и у потпуности попуњен у делу \*Рад на рачунару), достави и тражени доказ у оригиналу или овереној фотокопији.

Конкурсна комисија ће на основу приложеног доказа донети одлуку да ли може или не може да прихвати доказ који сте приложили уместо тестовне провере, односно Конкурсна комисија може одлучити да се кандидату ипак изврши провера наведене компетенције, ако увидом у достављени доказ не може потпуно да оцени поседовање ове компетенције.

Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, www.suk.gov.rs.

**Провера посебних функционалних компетенција:**

Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:

**За радно место под редним бројем 1:**

1. Посебна функционална компетенција за област рада послови руковођења (управљање људским ресурсима базирано на компетенцијама) - провераваће се писано путем симулације,
2. Посебна функционална компетенција за област рада нормативни послови (законодавни процес) - провераваће се писано путем симулације,
3. Посебна функционална компетенције за одређено радно место прописи из делокруга радног места (Закон о јавним набавкама) - провераваће се писано путем симулације.

**За радно место под редним бројем 2:**

1. Посебна функционална компетенција за област рада стручно – оперативни послови (методе и технике опсервације, прикупљања и евидентирања података;) провераваће се писано путем симулације,
2. Посебна функционална компетенције за одређено радно место планска документа, прописи и акти из надлежности и организације органа (Закон о здрављу биља) - провераваће се писано путем симулације
3. Посебна функционална компетенција за одређено радно место, пописи из делокруга радног места (Правилник o садржини и начину вођења евиденција o сталном надзору) - провераваће се писано путем симулације.

**За радна места под редним бројем од 3- 5:**

1. Посебна функционална компетенција за област рада инспекцијски послови (општи управни поступак и управни спорови, основе прекршајног права и прекршајни поступак) - провераваће се усмено путем симулације,
2. Посебна функционална компетенције за одређено радно место планска документа, прописи и акти из надлежности и организације органа (Закон о здрављу биља, Закон о садном материјалу воћака винове лозе и хмеља, Закон о средствима за заштиту биља, Закон о семену, Закон о средствима за исхрану биља, Закон о безбедности хране) - провераваће се усмено путем симулације
3. Посебна функционална компетенција за одређено радно место, пописи из делокруга радног места (Правилник о фитосанитарној контроли биља, биљних производа и прописаних објеката у међународном промету, Правилник о листама штетних организама и листама биља, биљних производа и прописаних објеката) - провераваће се усмено путем симулације.
4. Посебна функционална компетенција за радно место – возачка дозвола „Б“ категорије провераваће се увидом у фотокопију возачке дозволе.

**Напомена:** Учесник конкурса је дужан да фотокопију возачке дозволе „Б“ категорије достави уз пријавни образац.

**За радно место под редним бројем 6:**

1. Посебна функционална компетенција за област рада инспекцијски послови (општи управни поступак и управни спорови, основе прекршајног права и прекршајни поступак) - провераваће се усмено путем симулације
2. Посебна функционална компетенције за одређено радно место планска документа, прописи и акти из надлежности и организације органа (Закон о здрављу биља, Закон о средствима за заштиту биља, Закон о средствима за исхрану биља, Закон о ГМО, Закон о безбедности хране) - провераваће се усмено путем симулације
3. Посебна функционална компетенција за одређено радно место, пописи из делокруга радног места ( Правилник о фитосанитарној контроли биља, биљних производа и прописаних објеката у међународном промету, Правилник о листама штетних организама и листама биља, биљних производа и прописаних објеката,  Правилник о условима и начину вршења прегледа и узорковања пошиљке средстава за заштиту биља, активне супстанце, односно основне супстанце, као и о обрасцу и садржини захтева за преглед пошиљке и условима које увозник мора да обезбеди ради обављања фитосанитарног прегледа, Правилник о условима и начину вршења прегледа средстава за исхрану биља и оплемењивача земљишта, начину узорковања и достављања узорака и броју и величини узорака ради испитивања у промету и примени) - провераваће се усмено путем симулације.
4. Посебна функционална компетенција за радно место – возачка дозвола „Б“ категорије провераваће се увидом у фотокопију возачке дозволе.

**Напомена:** Учесник конкурса је дужан да фотокопију возачке дозволе „Б“ категорије достави уз пријавни образац.

**За радно место под редним бројем 7:**

1. Посебна функционална компетенција у одређеној области рада инспекцијски послови (општи управни поступак и управни спорови, основе прекршајног права и прекршајни поступак,) - провераваће се усмено путем симулације.
2. Посебна функционална компетенција за одређено радно место, планска документа, прописи и акти из надлежности и организације органа ( Закон о безбедности хране, Закон о ГМО, Закон о радијационој и нуклеарној сигурности и безбедности) - провераваће се усмено путем симулације.
3. Посебна функционална компетенција за одређено радно место релевантни пописи из делокруга радног места (Правилник о декларисању, означавању и рекламирању хране) - провераваће се усмено путем симулације.
4. Посебна функционална компетенција за радно место – возачка дозвола „Б“ категорије провераваће се увидом у фотокопију возачке дозволе.

**Напомена**: Учесник конкурса је дужан да фотокопију возачке дозволе „Б“ категорије достави уз пријавни образац.

Информације о материјалима за припрему кандидата за проверу посебних функционалних компетенција могу се наћи на сајту Управе за заштиту биља на следећем линку: <https://uzb.minpolj.gov.rs/mapa-sajta/>

**Провера понашајних компетенција за сва извршилачка радна места:**

Понашајне компетенције: Управљање информацијама; управљање задацима и остваривање резултата; оријентација ка учењу и променама; изградња и одржавање професионалних односа; савесност, посвећеност и интегритет, а за радно место под редним бројем 1. поред напред наведених понашајних компетенција и Управљање људским ресурсима - провераваће се путем психометријских тестова и интервјуа базираном на компетенцијама.

**Интервју са комисијом и вредновање кандидата**:

Процена мотивације за рад на радном месту и прихватање вредности државних органа - провераваће се путем интервјуа са комисијом (усмено).

**IV Адреса на коју се подноси попуњен образац пријаве:** Пријаве на конкурс се шаљу поштом на адресу: Министарство пољопривреде, шумарства и водопривреде, Немањина бр. 22-26, 11000 Београд, или се предају непосредно на писарници Министарства пољопривреде, шумарства и водопривреде, Немањина бр. 22-26, 11000 Београд, са назнаком „За јавни конкурс за попуњавање извршилачких радних места”.

**V Лица задужено за давање обавештења о конкурсу:** Даниела Гилезан и Саво Гњидић, тел: 011/3616-284 од 10,00 до 12,00 часова.

**VI Општи услови за запослење:** држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**VII Рок за подношење пријава:** Рок за подношење пријава је 8 дана и почиње да тече наредног дана од дана објављивања јавног конкурса у периодичном издању огласа Националне службе за запошљавање.

**VIII Пријава на јавни конкурс** врши се на Обрасцу пријаве који је доступан на интернет презентацији Службе за управљање кадровима **(**[www.suk.gov.rs](http://www.suk.gov.rs)**)** и Министарства пољопривреде, шумарства и водопривреде **(**www.minpolj.gov.rs**)** или у штампаној верзији на писарници Министарства пољопривреде, шумарства и водопривреде, Београд, Немањина бр. 22-26. *(Напомена: моле се кандидати да приликом попуњавања Обрасца пријаве обрате пажњу да су преузели исправан Образац пријаве који се односи на радно место на које желе да конкуришу односно да у горњем левом углу Обрасца пријаве пише тачан назив органа и радног места на које се конкурише).*

Приликом предаје пријаве на јавни конкурс пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што комисија састави списак кандидата међу којима се спроводи изборни поступак. Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

**Напомена**: Пример правилно попуњеног обрасца пријаве се може погледати на блогу Службе за управљање кадровима (<https://kutak.suk.gov.rs/vodic-za-kandidate>) у одељку ,,Образац пријаве''.

**IX Докази које прилажу кандидати који су успешно прошли фазе изборног поступка пре интервјуа са Конкурсном комисијом:** оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту, само за радно место под редним бр. 1); оригинал или оверена фотокопија доказа о положеном испиту за инспектора (само за радна места од бр. 3-7); оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство).

**Напомена**: Пример правилно попуњене потврде од послодавца може се погледати на блогу Службе за управљање кадровима (https://kutak.suk.gov.rs/vodic-za-kandidate) у одељку ,,Предаја докумената.” У оквиру корака “Предаја докумената” можете преузети шаблон потврде коју послодавац може да попуни.

Кандидати који су успешно прошли фазе изборног поступка пре интервјуа са Конкурсном комисијом позивају се да, у року од пет радних дан од дана пријема обавештења, доставе доказе који се прилажу и изборном поступку.

Кандидат који не достави доказе, односно који на основу достављених или прибављених доказа не испуњава услове за запослење, писаним путем се обавештава да је искључен даљег изборног поступка.

Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

**Напомена:** Законом о општем управном поступку („Службени гласник РС“, број 18/16 и 95/18- аутентично тумачење) прописано је, између осталог, да су органи у обавези да по службеној дужности, када је то непходно за одлучивање у складу са законским роковима, бесплатно размењују, врше увид, обрађују и прибављају личне податке о чињеницима садржаним у службеним евиденцијама, осим ако странка изричито изјави да ће податке прибавити сама.

Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима / уверење о положеном правосудном испиту/ уверење о положеном испиту за инспекторе. Потребно је да учесник конкурса у делу Изјава\* у обрасцу пријаве, заокружи на који начин жели да се прибаве његови подаци из службених евиденција.

**X Рок за подношење доказа:** Кандидати који су успешно прошли претходне фазе изборног поступка, пре интервјуа са Конкурсном комисијом позивају се да у року од (5) пет радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.

Докази се достављају на адресу Министарства пољопривреде, шумарства и водопривреде,Немањина 22-26, Београд.

Кандидати који желе да конкуришу на више радних места, попуњавају пријавни образац за свако радно место посебно.

Кандидати који конкуришу на више радних места, која се разликују у погледу тражених доказа о дужини радног искуства у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство), дужни су да их доставе, у оригиналу или овереној фотокопији, према услову о дужини радног искуства у струци из радних места на која конкуришу.

**XI Врста радног односа:** За сва радна места радни однос заснива се на неодређено време.

**XII Датум и место провере компетенција учесника конкурса у изборном поступку:**

Са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступци ће се спровести, почев од 20. јануара 2024. године, о чему ће учесници конкурса бити обавештени писаним путем на адресе које су навели у својим пријавама или путем email адресе.

Провера општих функционалних компетенција, посебних функционалних компетенција и понашајних компетенција обавиће се у Служби за управљање кадровима, у Палати Србија Нови Београд, Булевар Михаила Пупина бр. 2 (источно крило), интервју са Конкурсном комисијом обавиће се у Управи за заштиту биља, Омладинских бригада бр 1. Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или email адресе), које наведу у својим обрасцима пријаве.

**Напомене**: Сагласно члану 9. Закона о државним службеницима (,,Службени гласник РС” бр. 79/05, 81/05 – исправка, 83/05 – исправка, 64/07, 67/07 – исправка, 116/08, 104/09, 99/14, 94/17, 95/18, 157/20 и 142/22) прописано је да су кандидатима при запошљавању у државни орган под једнаким условима доступна сва радна места и да се избор кандидата врши на основу провере компетенција.

Као државни службеник на извршилачком радном место, може да се запосли и лице које нема положен државни стручни испит, али је дужно да га положи у прописаном року. Положен државни стручни испит није услов, нити предност за заснивање радног односа. Пробни рад је обавезан за све који први пут заснивају радни однос у државном органу. Пробни рад за радни однос на неодређено време траје шест месеци. Државни службеник на пробном раду, који је засновао радни однос на неодређено време и државни службеник који је засновао радни однос на неодређено време а који нема положен државни стручни испит, полаже државни стручни испит у року од шест месеци од дана заснивања радног односа.

Лице на пробном раду које је радни однос засновало на радном месту инспектора на неодређено време и лице које је засновало радни однос на радном месту инспектора на неодређено време, а нема положен испит за инспектора, полаже испит за инспектора у року од шест месеци од дана заснивања радног односа (само за радна места од бр. 3-7).

Неблаговремене, недопуштене, неразумљиве или непотпуне пријаве биће одбачене.

Јавни конкурс спроводи конкурсна комисија коју је именовао директор Управе за заштиту биља.

Овај конкурс се објављује на интернет презентацији (www.minpolj.gov.rs) и огласној табли Министарствa пољопривреде, шумарства и водопривреде; на интернет презентацији Службе за управљање кадровима ([www.suk.gov.rs](http://www.suk.gov.rs)), на интернет презентацији, огласној табли и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.